OzLabs/hebrew-wiki-articles huggingface dataset:
שועל-רקון

שועל-רקון (שם מדעי: Nyctereutes) הוא סוג של כלביים קטנים החיים בצפון ומזרח אסיה ונפוצו גם לאירופה. בסוג פרימיטיבי זה נכללים 2 מינים, לאחר שמינים נוספים נכחדו. מאפייני בסיס גולגולתו ומבנה שיניו הביאו לשיוכו לשבט הטקסונומי שועל, אך הסוג עצמו איננו שועל אמיתי אלא דמוי-שועל. כינויו "רקון" נובע מדמיונו לבעל החיים דביבון ("רקון"). באנגלית, לשם השוואה, הוא נקרא Raccoon dog, כלומר "כלב רקון".

הסוג התפתח מסוף המיוקן כסוג טורף החי ביערות וניזון מטרף קטן ומפירות. רוב מיני הסוג נכחדו עד הפליסטוקן, כשבעבר נפוצו גם באירופה, דרום אסיה ומרוקו.

שועלים אלה הם בין הכלביים היחידים המטפסים על עצים (לצד שועל אפור) והם אוכלי כל קטנים האוגרים שומן לחורף בו הם נחים במאורות.

==מינים==
* שועל-רקון יפני (Nyctereutes viverrinus)
* שועל-רקון מצוי (Nyctereutes procyonoides)

מינים נכחדים:
* Nyctereutes abdeslami
* Nyctereutes donnezani
* Nyctereutes megamastoides
* Nyctereutes sinensis
* Nyctereutes tingi
* Nyctereutes vinetorum
* Nyctereutes lockwoodi

==קישורים חיצוניים==

קטגוריה:בעלי חיים שתוארו ב-1838
קטגוריה:טקסונים שתוארו בידי קונרד יאקוב טמינק
קטגוריה:כלביים
סי פאן דון

סי פאן דון (בלאית: ສີ່ພັນດອນ; בתרגום לעברית: 4,000 איים) הוא ארכיפלג שנמצא בנהר מקונג במחוז צ'אמפסאק , דרום לאוס, על הגבול עם קמבודיה.<ref></ref> האיים העיקריים של סי פאן דון הם דון קונג (הגדול ביותר), דון סום (השני בגודלו), דון דט ודון קון. כריתת עצים אינה חוקית על שטח הארכיפלג.

בארכיפלג סי פאן דון נמצאים:
* שרידי מסילת הרכבת הראשונה בלאוס, שנבתנה על ידי האימפריה הקולוניאלית הצרפתית.
* דולפיני איראוואדי שבסכנת הכחדה, שניתן לצפות בהם מהאי דון קון.<ref></ref><ref></ref>
* מפלי קון פאפנג

בעוד שהכלכלות המקומיות מבוססות בעיקר על חקלאות, הארכיפלג סי פאן דון מבוסס על תיירות, בעיקר בדון קונג, דון דט ודון קון.

== קישורים חיצוניים ==

== הערות שוליים ==

קטגוריה:לאוס: גאוגרפיה
קטגוריה:קמבודיה: גאוגרפיה
קטגוריה:אסיה: ארכיפלגים
צ'אנגג'נג 4C

צ'אנגג'נג-4C (בסינית: 长征四号丙, בפין-יין: Chángzhēng sì hào bǐng) או CZ-4C או צעדה ארוכה 4C הוא משגר מסלולי תלת-שלבי מתוצרת סין מסדרת צ'אנגג'נג. 

המשגר הוא שינוי של משגר "צ'אנג ג'נג 4B" (נפח יריעת הראש הוגדל ונוספה היכולת להפעיל מחדש את מנוע השלב השלישי) ושימש לשיגור מספר לוויינים.

לשיגור המשגר הותאמו כני שיגור LA-9, LA-7, במרכז שיגור הלוויינים טאיואן, SLS-2 במרכז שיגור הלוויינים ג'יוצ'ואן, ו-LA-3 במרכז שיגור הלוויינים שיצ'אנג.
== מפרט ==
=== שלב ראשון ===
* אורך 24.65 מ'
* קוטר 3.35 מ'
* משקל כולל 193 330 ק"ג
* סוג מערכת דלק - דיניטרוגן טטרוקסיד / 1,1-דימתילהידרזין
* משקל מערכת הדלק 183 340 ק"ג
* מנוע YF-21B<ref name="LM">[http://www.nasaspaceflight.com/2015/08/long-march-4c-lofts-latest-yaogan-weixing-satellite Long March 4C lofts latest Yaogan Weixing satellite]/</ref>

=== שלב שני ===
* אורך 10.4 מ'
* קוטר 3.35 מ'
* משקל כולל 38 326 ק"ג
* סוג מערכת דלק - דיניטרוגן טטרוקסיד / 1,1-דימתילהידרזין
* משקל מערכת הדלק 35 374 ק"ג
* מנוע YF-22B, ארבעה מנועי בקרה YF-23B

=== שלב שלישי ===
* אורך 4.93 מ'
* קוטר 2.9 מ'
* משקל כולל 14 560 ק"ג
* סוג מערכת דלק - דיניטרוגן טטרוקסיד / 1,1-דימתילהידרזין
* משקל מערכת הדלק 12 814 ק"ג
* מנוע YF-40
* דחף מנוע בוואקום 100.8 קילוואט

== תקריות ==
ב-27 באוגוסט 2015 נפל חלק ממנוע רקטי על בניין מגורים ופילח את הגג. לא היו נפגעים.<ref>[http://tsn.ua/svit/u-kitayi-raketniy-dvigun-probiv-dah-zhitlovogo-budinku-483262.html?g=article&m=384907579 У Китаї ракетний двигун пробив дах житлового будинку]</ref>

==קישורים חיצוניים==

* [https://www.globalsecurity.org/space/world/china/cz-4c.htm תיאור המשגר]
* [https://space.skyrocket.de/doc_lau_det/cz-4c.htm רשימת שיגורים]

== הערות שוליים ==

קטגוריה:טילים סיניים
קטגוריה:צ'אנגג'נג
אנרגיה-100

אנרגיה-100 (ברוסית: Энергия-100) הוא לוויין תקשורת גיאוסטציונרי שנבנה על ידי החברה הרוסית אנרגיה עבור חברת הבת שלה "אנרגיה טלקום".<ref name="energia-pr20150925p02">[http://www.energia.ru/ru/news/news-2015/news_09-28_2.html Компания Энергия-Телеком предоставит Ростелекому спутниковый ресурс для оказания услуг связи в Ка-диапазоне.]</ref>

מערך הלוויינים הושכר לחברת RTKomm. RU, חברת בת של רוסטלקום.<ref name="ria-201510061297681241">[http://ria.ru/space/20151006/1297681241.html «Спутник „Энергия-100“ планируют запустить с „Восточного“ в 2018 году»]</ref>

מתוכנן כי הלוויין ישוגר בשנת 2021 או 2022 על ידי סויוז-2.1 b או המשגר פרגאט-M, מאתגר השיגור 1C בנמל החלל ווסטוצ'ני.<ref name="tass-2296629">[https://tass.ru/kosmos/2296629 «Дочка» РКК «Энергия» до конца 2018 года запустит собственный телекоммуникационный спутник]</ref>

== ציוד ==
הלווין משתמש בפלטפורמת USP, המספקת תפוקה גבוהה בטווח K <sub>a</sub> (כ-100 ג'יגבייט לשנייה). נטען כי הוא מקביל ל-1,500 משיבים.

== לוויינים דומים ==
* ViaSat-1, לוויין בקיבולת גבוהה בטווח K <sub>a.</sub>
* Echostar 17, לוויין בעל קיבולת גבוהה בטווח K <sub>a.</sub>
== קישורים חיצוניים ==
* [http://www.rtcomm.ru/national_projects/satelite_ka/ RTComm.]
== הערות שוליים ==

קטגוריה:לווייני תקשורת
קטגוריה:רוסיה: תקשורת
קטגוריה:רוסיה: מדע וטכנולוגיה
קטגוריה:2018 ברוסיה
סויוז MS-20

סויוז MS-20 (ברוסית: Союз МС-20; טיסת סויוז מספר 752) הייתה טיסת חלל תיירותית רוסית, אשר שוגרה לתחנת החלל הבינלאומית ב-8 בדצמבר 2021. הטיסה שנקנתה על ידי חברת Space Adventures, אירחה שני תיירי חלל יפניים שביקרו בתחנת החלל.<ref name="Роскосмос210513"></ref> החללית חזרה לכדור הארץ ב-20 בדצמבר.

== צוות ==
* אלכסנדר מיסורקין - מפקד
* יוסאקו מאזאווה - תייר חלל
* יוזו היראנו - תייר חלל

===צוות גיבוי===
* אלכסנדר סקבורצוב- מפקד
* שון אוסיגו - תייר חלל

במאי 2021 הכריזה חברת Space Adventures על תחילת ההכנות לטיסה לתחנת החלל הבין-לאומית. הטיסה מומנה על ידי היזם היפני יוסאקו מאזאווה. משך הטיסה שתוכנן היה 12 ימים.

==תיאור המשימה==
חללית "סויוז MS-20" שוגרה ב-8 בדצמבר 2021 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז 2.1A". החללית נבנתה על ידי תאגיד הטילים והחלל אנרגיה.

החללית התחברה למודול "פואיסק" של תחנת החלל הבין-לאומית כעבור כ-6 שעות. באותה עת בתחנת החלל שהתה משלחת מס' 66 בפיקוד תומא פסקה.

במשך 10 ימים צוות החללית השתתף בניסוי בתחום רפואה - חקר השפעת כבידה על זרימת הדם.

ב-20 בדצמבר החללית התנתקה מתחנת החלל וחזרה לכדור הארץ עם אותו צוות שהיה בהמראה. הנחיתה עברה ללא בעיות.

==קישורים חיצוניים==

* [http://www.spacefacts.de/mission/english/soyuz-ms-20.htm סויוז MS-20]
* [https://www.russianspaceweb.com/soyuz-ms-20.html תיאור המשימה]

== הערות שוליים ==

קטגוריה:תוכנית סויוז
קטגוריה:תיירי חלל
קטגוריה:2021 במדע
קטגוריה:2021 ברוסיה
אסון תעלת למאנש

אסון תעלת למאנש התרחש ב-24 בנובמבר 2021 בתעלת למאנש, ובמהלכו התהפכה ספינה שהובילה מסתננים לבריטניה, ונספו 27 איש שהיו על הסיפון. מדובר באסון הטביעה הקטלני ביותר הידוע בהיסטוריה המודרנית של התעלה.

==רקע==

משבר ההגירה באירופה שהחל בשנת 2015 כלל הגירה הולכת וגוברת של פליטים ומהגרי עבודה לאירופה.
בתקופה האחרונה, מספר משמעותי של מהגרים חצו את תעלת למאנש מצרפת כדי להסתנן לבריטניה באופן לא חוקי. זה כלל 25,700 מהגרים שחצו את הערוץ בין תחילת 2021 למועד התקרית.

==האסון==
ב-24 בנובמבר 2021, דוגית נושאת 30 מהגרים התהפכה בתעלת למאנש ליד קאלה ודנקרק, צרפת, בדרכה לאנגליה. 27 בני אדם טבעו למוות, שניים נוספים שרדו וניצלו, ועוד נעדר. בין ההרוגים חמש נשים וילד. האירוע הוא אסון הטביעה הגדול ביותר אי פעם בתעלה.

==חקירת האסון==
4 אזרחים החשודים כמבריחי מהגרים נעצרו.

==קישורים חיצוניים==
* 

קטגוריה:אסונות ב-2021
קטגוריה:תעלת למאנש: אסונות
קטגוריה:אירופה: אסונות ימיים
קטגוריה:2021 בצרפת
קטגוריה:אסונות טביעה
קטגוריה:יחסי הממלכה המאוחדת – צרפת
הוצאת בלומסברי

הוצאת בלומסברי (באנגלית: Bloomsbury Publishing plc) היא חברת הוצאה לאור בריטית של ספרי סיפורת ועיון. היא חברה ציבורית שמניותיה נסחרת בבורסה לניירות ערך בלונדון. המשרד הראשי של החברה ממוקם בבלומסברי, אזור בקצה הדרומי של רובע קמדן, במרכז העיר לונדון. יש לה משרד הוצאה לאור בארצות הברית הממוקם בעיר ניו יורק, משרד הוצאה לאור בניו דלהי בהודו, ומשרד מכירות בסידני, אוסטרליה. הצמיחה של החברה בשנות ה-2000, מיוחסת בעיקר לסדרת ספרי פנטזיה המצליחה "הארי פוטר", מאת ג'יי קיי רולינג, ומשנת 2008, לפיתוח חטיבת ההוצאה לאור האקדמית והמקצועית שלה.
==היסטוריה==
הוצאת בלומסברי הוקמה בשנת 1986 על ידי יזם אמריקני, נייג'ל ניוטון, בן למשפחה עשירה, שהגיעה בשנת 1973 ללמוד ספרות אנגלית באוניברסיטת קיימברידג'. ניוטון נשאר בבריטניה, והחל בקריירה בעסקי הספרים, ועבד במספר הוצאות ספרים מהגדולות בעולם. ניוטון החליט להקים הוצאה בה יהיו לסופרים נתח גדול יותר בהכנסות, הוא גייס מספר עובדים ותיקים בענף, חיבר תוכנית עסקית מפורטת בת 50 עמודים. ובספטמבר 1986, גייס הון של 2.9 מיליון דולר מקרנות הון סיכון.

הצוות שגייס הצליח כבר בשנת 1987, להוציא לאור תשעה רבי-מכר. ב-1990 התרחבה ההוצאה לצרפת שפרסמה את ספר הזיכרונות של הציירת פרנסואז ז'ילו על פבלו פיקאסו ואנרי מאטיס. הצלחה מוקדמת נוספת הייתה ההוצאה לאור של הרומנים של הסופרת הבריטית ג'ואנה טרולופ. ב-1993 הדפיסה ההוצאה 1.3 מיליון עותקים של הפרק הראשון של ספר שלה וחילקה אותו יחד עם עותקים של העיתון סאנדיי טיימס. והספר קפץ מיד למקום הראשון ברשימת רבי המכר.

במאי 1994 ביצעה החברה הנפקה ראשונה לציבור בבורסת לונדון, גייסה 5.5 מיליון ליש"ט והחלה לפעול גם בארצות הברית. עד שנת 1997 פרסמה ההוצאה 59 רבי-מכר, והסופרים שאת ספריהם פרסמה זכו ב-25 פרסים ספרותיים, כולל פרס נובל, פרס פוליצר ופרס בוקר.

בשנת 1997, עורך ההוצאה בארי קנינגהם בחר לפרסם את הספר "הארי פוטר ואבן החכמים" של ג'יי קיי רולינג, לאחר ש-12 בתי הוצאה אחרים דחו את כתב היד ושילם לה מקדמה של 1,500 ליש"ט. ביוני 1997 פרסמה הוצאת בלומסברי את "הארי פוטר ואבן החכמים" עם הדפסה ראשונית של 1,000 עותקים, מתוכם 500 הופצו לספריות. חמישה חודשים לאחר מכן, זכה הספר בפרס הראשון שלו, פרס הספרים של נסטלה. באוקטובר 1998, פורסם הספר בארצות הברית, אם כי בהוצאה אחרת שלה נמכרו הזכויות, הוצאת "סקולסטיק" (Scholastic). בהמשך תרגום הספר לשפות רבות, ויחד עם ספרי ההמשך הפך לרב מכר בינלאומי. עד שנת 2003 מכרו 4 הספרים הראשונים בסדרה 200 מיליון עותקים והם תורגמו ל-55 שפות. כשיצא לאור הספר החמישי בסדרה, "הארי פוטר ומסדר עוף החול", בסוף 2003, נמכרו בתוך 24 השעות הראשונות לפתיחת החנויות כ-1.7 מיליון עותקים, ממוצע של 20 ספרים בשנייה. שיא בהיסטוריה של הספרות. המהדורה הראשונה של הספר השישי שוב שברה שיאים, שבבריטניה הודפסה ב-1.7 מיליון עותקים, ואילו בארצות הברית בכ-10 מיליון עותקים.

את המזומנים שהצטברו בקופתה, בין השאר הודות להארי פוטר, ניצלה ההוצאה על מנת להרחיב את תחומי פעילותה. החברה ביצעה כמה רכישות, והתרחבה בארצות הברית ובגרמניה. כמו כן, ניצלה החברה את קופת המזומנים להשקעה בסופרים חדשים.

==קישורים חיצוניים==
* 

==הערות שוליים==

קטגוריה:הוצאות ספרים בממלכה המאוחדת
קטגוריה:חברות הנסחרות בבורסה לניירות ערך בלונדון
קרחון אסטר

רכס סנטינל קרחון אסטר נמצא במרכז הקצה הימני של הרביע הרביעי מימין בשורה השנייה מלמטה של המפה.]]
קרחון אסטר (באנגלית: Aster Glacier) הוא קרחון ברכס סנטינל, בהרי אלזוורת' שבאנטארקטיקה.

מוצאו של קרחון אסטר במדרון המזרחי של מסיב קראדוק.

קרחון אסטר זורם בין פסגת אלפרינג ומצוק ויליס.

קרחון אסטר נשפך אל קרחון תומאס.

== היסטוריה ==
=== מקור השם ===

שמו של הקרחון ניתן לו בשנת 2006 על ידי הוועדה המייעצת לשמות אנטארקטיים.

הקרחון נקרא על שמו של ריצ'רד אסטר (Richard Aster), שהיה פרופסור לגאופיזיקה וראש המחלקה למדעי כדור הארץ באוניברסיטת מדינת קולורדו, במדינת קולורדו שבארצות הברית, אשר מחקריו באנטארקטיקה כללו מחקרים וולקנולוגיים במצפה הר הגעש הר ארבוס באי רוס. במצפה נערכים מחקרים סייסמיים, חקר קרחונים, אוקיינוסים וטקטוניים, טומוגרפיה סייסמית, וחקר מדף הקרח רוס.

== קישורים חיצוניים ==
* [https://web.archive.org/web/20210602223745/https://geonames.usgs.gov/apex/f?p=gnispq:5:::NO::P5_ANTAR_ID:18828 קרחון אסטר] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=18235&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון אסטר] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/elfring_peak מחשבון מרחקים - המרחק מקרחון אסטר לאתרים סמוכים]

== הערות שוליים ==

אסטר
פארק אדירונדק

פארק אדירונדק (באנגלית: Adirondack Park) הוא אזור לשימור בו נמצאים הרי אדירונדאק. הפארק משתרע על פני מרבית השליש הצפוני של מדינת ניו יורק שבארצות הברית. הפארק נוסד בשנת 1892 ומשתרע על פני 24,700 קמ"ר.

הפארק כולל מעל ל-10,000 אגמים, 48,280 קילומטרים של נהרות ונחלים, ומגוון רחב של בתי גידול כולל שטחי ביצה וכ-809,371 דונם של יערות עתיקים.<ref>The Great Forest of the Adirondacks by Barbara McMartin 1994</ref>

בניגוד לרוב הפארקים הממלכתיים בארצות הברית, כ-52% משטחי פארק אדירונדק נמצאים בבעלות פרטית בהן נמצאים 102 עיירות וכפרים, וכמו גם חוות רבות.<ref name="apa2014"></ref>

הפארק הוא יעד נופש פופולרי במיוחד בקרב חובבי פעילויות חוץ כגון חובבי טיולים, סקי ומטפסי הרים.

== קישורים חיצוניים ==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מדינת ניו יורק: גאוגרפיה
קטגוריה:פארקים מדינתיים בארצות הברית
פונקציה אלגברית

במתמטיקה, פונקציה אלגברית היא פונקציה שניתן להגדיר כשורש של משוואה פולינומית. לעיתים קרובות למדי פונקציות אלגבריות הן ביטויים אלגבריים המשתמשים במספר סופי של מונחים, הכוללים רק את הפעולות האלגבריות חיבור, חיסור, כפל, חילוק והעלאה לחזקת שבר. דוגמאות לפונקציות כאלה הן:
* <math>f(x) = 1/x</math>
* <math>f(x) = \sqrt{x}</math>
* <math>f(x) = \frac{\sqrt{1 + x^3}}{x^{3/7} - \sqrt{7} x^{1/3}}</math>

עם זאת, לא ניתן לבטא כמה פונקציות אלגבריות על ידי ביטויים סופיים כאלה (זהו משפט אבל-רופיני). זה המקרה, למשל, עבור רדיקל ברינג, שהוא הפונקציה המוגדרת במרומז על ידי

<math>f(x)^5+f(x)+x = 0</math>.

במונחים מדויקים יותר, פונקציה אלגברית של תואר n במשתנה אחד x היא פונקציה <math>y = f(x),</math> שהיא רציפה בתחום שלה ומקיימת פולינום משוואה

<math>a_n(x)y^n+a_{n-1}(x)y^{n-1}+\cdots+a_0(x)=0</math>
כאשר המקדמים הם פונקציות פולינומיות של x, עם מקדמים שלמים. ניתן להראות שאותה מחלקה של פונקציות מתקבלת אם מקבלים מספרים אלגבריים עבור המקדמים של ה-. אם מספרים טרנסצנדנטליים מתרחשים במקדמים, הפונקציה היא, באופן כללי, לא אלגברית, אבל היא אלגברית על פני השדה שנוצר על ידי מקדמים אלה.

הערך של פונקציה אלגברית במספר רציונלי, ובאופן כללי יותר, במספר אלגברי הוא תמיד מספר אלגברי. לפעמים, נחשבים מקדמים שהם פולינום מעל טבעת R, ואז מדברים על "פונקציות אלגבריות מעל R".

פונקציה שאינה אלגברית נקראת פונקציה טרנסנדנטלית, כפי שהיא למשל המקרה של <math>\exp x, \tan x, \ln x, \Gamma(x)</math>. הרכב של פונקציות טרנסצנדנטליות יכול לתת פונקציה אלגברית: <math>f(x)=\cos \arcsin x = \sqrt{1-x^2}</math>.

מכיוון שלמשוואה פולינומית בדרגה n יש עד n שורשים (ובדיוק n שורשים מעל שדה סגור אלגברית, כמו המספרים המרוכבים), משוואת פולינום אינה מגדירה באופן מרומז פונקציה בודדת, אלא עד n פונקציות, הנקראות לפעמים גם ענפים. קחו למשל את המשוואה של מעגל היחידה: <math>y^2+x^2=1.\,</math>, זה קובע את y, אלא רק עד סימן כולל; בהתאם, יש לו שני ענפים: <math>y=\pm \sqrt{1-x^2}.\,</math>.
פונקציה אלגברית ב-m משתנים מוגדרת באופן דומה כפונקציה <math>y=f(x_1,\dots ,x_m)</math> אשר פותר משוואה פולינומית בm + 1 משתנים :

:<math>p(y,x_1,x_2,\dots,x_m) = 0.</math>
בדרך כלל ההנחה היא ש-p צריך להיות פולינום בלתי ניתן לצמצום. קיומה של פונקציה אלגברית מובטח אז על ידי משפט הפונקציות המרומזות.

באופן פורמלי, פונקציה אלגברית ב-m משתנים מעל השדה K היא מרכיב של הסגירה האלגברית של שדה הפונקציות הרציונליות K(x1, ..., xm).

== לקריאה נוספת ==
* בן ציון קון וסמי זעפרני, חדו"א 1, הוצאת בק ספרי לימוד,

==קישורים חיצוניים==
* 

2021 11
רון ליפשיץ

רון יצחק ליפשיץ (נולד בשנת 1964) הוא פיזיקאי ישראלי ופרופסור מן המניין בבית הספר לפיזיקה ואסטרונומיה בפקולטה למדעים מדויקים ע"ש ריימונד ובברלי סאקלר באוניברסיטת תל אביב, מכהן כסגן הדקאנית להוראה. לשעבר ראש החוג לחומר מעובה באוניברסיטה זו.

== ביוגרפיה ==
רון ליפשיץ נולד בירושלים לאסא וחוה ליפשיץ, שניהם פרופסורים לכימיה, ולו שתי אחיות.

בשנת 1990 קיבל תואר בוגר בפיזיקה ובמדעי המחשב מטעם האוניברסיטה העברית בירושלים, בשנת 1995 קיבל תואר שלישי בפיזיקה מטעם אוניברסיטת קורנל בהנחיית דייוויד מרמין. כמו כן למד במכון הטכנולוגי של קליפורניה. מחקריו עוסקים בעיקר בקווזי-גבישים, ננומכניקה ודינמיקה לא ליניארית.

נשוי לנורית, מתגורר בכפר סבא.

== מינויים אקדמיים ==
* שימש כעמית מחקר לפיזיקה תאורטית במכון הטכנולוגי של קליפורניה, 1998-1995, וכעמית מחקר בכיר לפיזיקה תאורטית ב-1998-1999
* שימש כמרצה בכיר לפיזיקה באוניברסיטת תל אביב, 2006-1999
* שימש כחבר סגל אורח (בחודשי הקיץ) במכון הטכנולוגי של קליפורניה, 2001, 2003, 2009
* משמש כפרופסור חבר לפיזיקה באוניברסיטת תל אביב, 2006-היום
* שימש כחבר סגל אורח במכון הטכנולוגי של קליפורניה, 2007-2006
* שימש כפרופסור אורח לפיזיקה באוניברסיטת שטוטגרט ומכון מקס פלאנק למצב מוצק, קיץ 2010
* משמש כחבר סגל אורח במכון הטכנולוגי של קליפורניה, 2011-היום
* קיבל תואר פרופסור לשם כבוד מטעם האוניברסיטה הלאומית לטכנולוגיה בטאיפיי, טאיואן, 2015-2012

== פרסים ==
במהלך השנים קיבל מספר פרסים על מחקריו והישיגיו:
* פרס הדקאן, הפקולטה למדעים מדויקים מטעם האוניברסיטה העברית, 1988, 1989, 1990
* פרס להרצאה התאורטית המצטיינת של מדען צעיר, הכנס הבינלאומי ה-5 בקווזי-גבישים, 1995
* מלגת פרס בפיזיקה תאורטית מטעם המכון הטכנולוגי של קליפורניה, 1998-1995
* פרס אולשוואנג בפיזיקה מטעם הקרן הלאומית למדע, 2002
* פרס הרקטור להצטיינות בהוראה מטעם אוניברסיטת תל אביב, 2002, 2008, 2011
* פרס ז'אן-מרי דובואה על מחקר בקווזי-גבישים, 2013

== קישורים חיצוניים ==

* [https://exact-sciences.tau.ac.il/Professor_Ron_Lifshitz פרופ' רון ליפשיץ], באתר הפקולטה למדעים מדויקים, אוניברסיטת תל אביב

קטגוריה:פיזיקאים ישראלים
קטגוריה:בוגרי האוניברסיטה העברית בירושלים
קטגוריה:סגל אוניברסיטת תל אביב: פיזיקה ואסטרונומיה
קטגוריה:משפחת ליף
קטגוריה:ישראלים שנולדו ב-1964
Strangers (שיר של הלסי)

"Strangers" (בעברית: "זרים") הוא שיר שהוקלט על ידי הזמרת-יוצרת האמריקאית הלסי, בהשתתפות עם הזמרת-יוצרת האמריקאית לורן חורגי. השיר יצא לאור ב-26 במאי 2017, על ידי חברת התקליטים אסטרלוורקס, כסינגל שיווקי מתוך, Hopeless Fountain Kingdom.<ref name=":0"></ref> הוא נכתב על ידי הלסי וגרג קורסטין.<ref name=":0" />

השיר הגיע למקום ה-100 במצעד הבילבורד הוט 100.<ref></ref>

== רקע וכתיבה ==
רשימת הרצועות של האלבום נחשפה ב-29 באפריל 2017 בחשבון האינסטגרם של הלסי, שם נודע לראשונה שהלסי תשתף פעולה עם לורן חורגי מפיפת' הרמוני בשיר בשם "Strangers".<ref></ref> באפריל, במהלך מספר ראיונות רדיו בהם השתתפה הלסי כדי לקדם את האלבום, היא סיפרה על השיר ופירטה על המשמעות שלו.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-125 מיליון השמעות.<ref></ref>

== הופעה ==
הלסי וחורגי ביצעו את "Strangers" ב-Today ב-9 ביוני 2017.<ref></ref> למחרת, השתיים ביצעו את השיר ב-iHeartSummer '17 Weekend במיאמי ביץ', פלורידה.<ref></ref> ביוני 2018 הן ביצעו את השיר במהלך תוכנית הטלוויזיה "בוקר טוב אמריקה".<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! ארצות הברית (RIAA)<ref></ref>
| זהב
| 500,000<small></small>
|-
! ברזיל (Pro-Música Brasil)<ref></ref>
| זהב
| 30,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|26 במאי 2017
|הזרמת מוזיקה • הורדה דיגיטלית
|אסטרלוורקס
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:שירי הלסי
קטגוריה:שירי לורן חורגי
קטגוריה:שירים באנגלית
קטגוריה:שירים שנכתבו על ידי גרג קורסטין
קטגוריה:שירים שנכתבו על ידי הלסי
קטגוריה:שירים שהופקו על ידי גרג קורסטין
קטגוריה:שירי להט"ב
מנו מאי

מנו מאי
עמנואל "מנו" מאי (נולד ב-25 בפברואר 1953) הוא מאמן שחייה בכיר ישראלי, מאמן ויו"ר ירושלים רבתי בשחייה.

== ביוגרפיה ==
נולד בשם עמנואל "עמנו" מימון בקיבוץ צרעה. החל לשחות בקבוצת השחייה המקומית באופן מקצועי בגיל 17. בשנת 1975, עם סיום שרותו הצבאי, החל לאמן בקיבוצו, באגודת הפועל מטה יהודה, לצידו של אילן קוגוס.

===קריירה כמאמן===
בשנת 1979 החל לאמן בקבוצת הפועל ימק"א ירושלים ובשנת 1989 הקים ביחד עם נועם צבי את קבוצת הפועל ירושלים. בשנת 1997 הקים ביחד עם ברי אבנר, דוד סיבור, גד ארנון ואחרים את קבוצת השחייה של ירושלים רבתי.

בשנת 2010 איגוד השחייה בישראל לא איפשר לשחיין של מאי, נמרוד שפירא בר אור, להשתתף באליפות אירופה. מאי יצא למאבק מתוקשר נגד איגוד השחייה והיו"ר שלו, שהוביל להקמת "וועדת ברון" שהוקמה על ידי שרת הספורט לימור לבנת ומסקנותיה היו ברורות, לטובת השחיין.

בין השחיינים הבולטים שאימן מאי, נמנים השחיין אולימפי נמרוד שפירא בר אור ואלופי ושיאני ישראל בשחייה: דורית משלר, ליטל כשריאל, יניב שניידר, יורי סמויליץ', ג'ואן קופטי, אהוד סגל, בועז טלסקי וכריסטיאן פיצ'וגין. כמו כן שחה בהדרכתו ח"כ יוחנן פלסנר שהיה שחיין מצטיין בגילאי נוער.

== קישורים חיצוניים ==

== הערות שוליים ==

קטגוריה:מאמני שחייה ישראלים
קטגוריה:דירקטורים ישראלים
קטגוריה:צרעה (קיבוץ): אישים
קטגוריה:ישראלים שנולדו ב-1953
Vámonos

Vámonos הוא שיר של שלישיית הדי ג'יים הולנדיים קריס קרוס אמסטרדם, שהוקלט על ידי הזמרת-יוצרת האמריקאית אלי ברוק והראפר משיח.<ref name=":0"></ref><ref name=":1"></ref> השיר יצא לאור ב-23 בנובמבר 2018, על ידי חברת התקליטים Spinnin' Records, כסינגל שלא מתוך אלבום.<ref name=":0" /><ref name=":1" /> "Vámonos" זכה להצלחה בעיקר במצעדי הדאנס.

== רקע וכתיבה ==
"Vámonos" הוא שיר פופ לטיני בהשתתפות האמנים אלי ברוק ומשיח.<ref></ref> קליפ המילים הרשמי של השיר יצא לאור ב-23 בנובמבר 2018.<ref></ref> הוא מבוצע בשפה הספרדית ויש לו פזמון דאנס, בעל קצב מהיר.<ref></ref> השיר יצא לאור בהוצאת לאטיום אנטרטיינמנט ואטלנטיק רקורדס בחלק מרחבי העולם.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ- מיליון השמעות.

== הופעה ==
אלי ברוק ביצעה את "Vámonos" לבדה לפני יציאתו הרשמית, במהלך טקס פרסי ALMA 2018.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|23 בנובמבר 2018
|הזרמת מוזיקה • הורדה דיגיטלית
|ספינינג
|style="text-align:center;"|<ref name=":0" />
|}

== ביאור ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי אלי ברוק
קטגוריה:שירים באנגלית
קטגוריה:שירים שנכתבו על ידי אלי ברוק
קונור רוברטס

קונור רוברטס (באנגלית: Connor Roberts; נולד ב-23 בספטמבר 1995) הוא כדורגלן ולשי המשחק בעמדת המגן הימני בברנלי, ובנבחרת ויילס.

==קריירת מועדונים==
רוברטס החל את הקריירה שלו במחלקת הנוער של סוונסי סיטי. היה שותף לזכייה של הקבוצה הצעירה בליגת הפיתוח האנגלית בעונת . בספטמבר הוא חתם לשלוש שנים בקבוצה הבוגרת.

ב-8 באוגוסט 2015 הוא הושאל ליאוביל טאון לחודש. באותו יום ערך את הופעת הבכורה שלו בקבוצה בהפסד 2–3 נגד אקסטר סיטי. בסיום החודש האריך את חוזהו בקבוצה עד לסיום העונה. רוברטס נבחר לכדורגלן הצעיר של השנה ואף זכה בשלושה פרסי שחקן השנה. באוגוסט הושאל לבריסטול רוברס לשישה חודשים. ב-1 באוקטובר 2016 הוא ערך את הופעת הבכורה שלו בקבוצה בניצחון 2–3 על נורת'המפטון טאון. ב-14 ביולי 2017 הושאל לשנה למידלסברו, אך במהלך העונה חזר לסוונסי.

ב-6 בינואר 2018 ערך את הופעת הבכורה שלו בקבוצה במשחק נגד וולברהמפטון וונדררס במסגרת גביע הליגה האנגלי. ב-29 בספטמבר הבקיע את שערו הראשון עבור המועדון בניצחון 0–3 על קווינס פארק ריינג'רס. ב-3 ביוני 2021 הוא נבחר לשחקן השנה של סוונסי סיטי לעונת .

ב-31 באוגוסט 2021 חתם בברנלי מהפרמייר ליג, תמורת סכום שלא פורסם, על חוזה לארבע שנים.

ב-1 בפברואר 2024 הושאל ללידס יונייטד עד סיום עונת 2023/2024. הוא ערך הופעת בכורה ב-10 בפברואר, בניצחון 0–3 על רות'רהאם יונייטד. ב-23 בפברואר כבש שער בכורה בלידס יונייטד בניצחון 1–3 על לסטר סיטי.
בתום עונת ההשאלה שב רוברטס לברנלי.

==קריירה בינלאומית==
רוברטס שיחק בצעירותו בנבחרות הצעירות של ויילס.

ב-15 במרץ 2018 רוברטס ערך את הופעת הבכורה שלו בנבחרת הבוגרת במשחק נגד במסגרת גביע סין.

ב-6 בספטמבר 2018 רוברטס הבקיע את שער הבכורה שלו בנבחרת בניצחון 1–4 נגד . ב-16 ביוני 2020 רוברטס הבקיע בניצחון 0–2 נגד במסגרת יורו 2020.

נכלל בסגל נבחרת ויילס לטורניר מונדיאל 2022.

==קישורים חיצוניים==

== הערות שוליים ==

קטגוריה:כדורגלנים ולשים
קטגוריה:מגני כדורגל ולשים
קטגוריה:כדורגלני סוונסי סיטי
קטגוריה:כדורגלני יאוביל טאון
קטגוריה:כדורגלני בריסטול רוברס
קטגוריה:כדורגלני מידלסברו
קטגוריה:כדורגלני ברנלי
קטגוריה:כדורגלני לידס יונייטד
קטגוריה:כדורגלני נבחרת ויילס
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:בריטים שנולדו ב-1995
פרנץ מירטס

פרנץ מירטס (בהולנדית: Franz Meerts; 1836 – 1896) היה צייר בלגי שנודע בסצנות הפנים שלו, סצנות הז'אנר, טבע דומם ונופיו.<ref></ref> הוא היה פעיל גם כסופר ומוציא לאור.<ref name=":0"></ref>

== ביוגרפיה ==
פרנץ מירטס נולד בגנט. הוא למד בעיר הולדתו באקדמיה לאמנויות יפות. מאוחר יותר עבר לבריסל, שם למד בסטודיו הפרטי לאמנות של יאן פורטלס, צייר בולט של סצנות ז'אנר, סיפורי תנ"ך, נופים, פורטרטים ונושאים מזרחיים ומייסד האסכולה האוריינטליסטית הבלגית. פורטלס הכשיר בסטודיו הפרטי שלו לאמנות את הדור הבא של ציירים בלגים.<ref>Edmond-Louis de Taeye, Les artistes belges contemporains. Leur vie, leurs œuvres, leur place dans l'art, Castaigne, Brussels, 1894, pp. 9-25 (in French)</ref>

מירטס הוזמן על ידי ממשלת בלגיה לנסוע לספרד ולאיטליה כדי להעתיק את יצירותיהם של המאסטרים הגדולים. לרגל נסיעות אלה, הוא למד את טכניקת הפרסקו. הוא גם קיבל הזמנה ממועצת העיר לוון להעתיק יצירות עבור בית העירייה. הוא השלים את העבודות בשנים 1890–1899. את שנות חייו האחרונות הקדיש לשחזור ציורי הקיר של כנסיית פטרוס הקדוש באנדרלכט (בריסל).

מירטס היה המייסד השותף של שתי אגודות אמנים בבריסל. הראשונה הייתה L'Union des Arts שהתקיימה מ-1876 עד 1885 וארגנה תערוכות קבוצתיות של יצירות של אמנים חזותיים. שלוש מתערוכות אלה נערכו, כולן בסטודיו האישי של מירטס. הן לא היו מוצלחות במיוחד.

לאחר מכן, פרנץ מירטס ייסד אגודה חדשה לאמנים צעירים, שקיבלה את השם ההולנדי "פורוורד" ('קדימה') בשנת 1885. מייסד שותף אחר היה לואי בארטה.

הסלון הראשון של ״פורוורד״ נערך בשנת 1885 במרכז בריסל. בשנת 1888, "פורוורד" הציגה במוזיאונים המלכותיים לאמנויות יפות של בלגיה בבריסל. האגודה חדלה מלהתקיים ב-1893.

הוא היה מחבר שותף של "La Belgique illustrée", היסטוריה מאוירת וסקירה של בלגיה.<ref name=":0" />

פרנץ מירטס מת במאי 1896 בבריסל.

== גלריה ==
<gallery mode="packed" heights="180">
File:Franz Meerts - The old attorney.jpg

File:Franz Meerts - Meeting at the notary's.jpg

File:Franz Meerts - The empty tankard.Jpeg

File:Franz Meerts - A good lunch.Jpeg

File:Franz Meerts - At the café.jpg
</gallery>

== קישורים חיצוניים ==

== הערות שוליים ==

קטגוריה:ציירים בלגים
קטגוריה:ילידי 1836
קטגוריה:נפטרים ב-1896
הכה בחפרפרת

ילד משחק את המשחק ב[[יפן.]]
גרסה של המשחק ב[[האינאן, סין.]]
הכה בחפרפרת הוא משחק ארקייד וקרנבל פופולרי, הידוע במקור בשם מונגורה טאי (ביפנית: モグラ退治). מטרתו של המשחק הוא להכות, בשימוש פטיש צעצוע, בחפרפרות צבעוניות.

== היסטוריה ==
המשחק הומצא לראשונה ב-1975, על ידי קאזו ימבדה, בהתבסס על סקיצות שיצר שנה קודם לכן.<ref name="Mogura"></ref> חברת משחקי הקרנבל, TOGO, הוציאה אותו בשם מונגורה טאי למשחקיות וידאו יפניות ב-1975.<ref name="JAMMA"></ref> ב-1977, Bandai יצרה גרסה דומה למשחק המקורי.<ref name="Mogura" /> המשחק נהיה פופולרי ביפן, והיה משחק הארקייד האלקטרו-המכני הרווחי השני ביותר ב-1976 וב-1977. בסוף שנות ה-70 של המאה ה-20, מרכזי ארקייד ביפן החלו להיות מוצפים במשחקי הכה בחפרפרת, שבהם שחקנים השתמשו בפטיש בשביל לפגוע בחפרפרות מפלסטיק שבקעו מהמכונה.<ref name="Daihyakka"></ref>

בנובמבר 1976, המשחק הופיע בתערוכת האיגוד הבין-לאומי לפארקי שעשועים ואטרקציות (IAAPA). המשחק משך תשומת לב מצד הנוכחים, מפני שהיה המשחק הראשון שהשתמש בפטיש. משחק דומה, שפותח על ידי ג'רלד דנטון ודוני אנדרסון, יצא ב-1977.<ref></ref>

גרסה נוספת של המשחק, שעצוב על ידי יוקיו אישיקווה, יצאה על ידי Namco ביפן באפריל 1981.<ref name="Daihyakka" /><ref></ref><ref></ref><ref name="Ayumi"></ref><ref name="ACE"></ref> הגרסה הזו של המשחק הופיעה באירופה ובארצות הברית ב-1982.<ref></ref>

== קישורים חיצוניים ==

<div class="mw-content-ltr">
* [http://www.bobsspaceracers.com/whacamole-se-arcade.html Official Whac-a-Mole website maintained by Bob's Space Racers, Inc.]
* [http://www.museumofhoaxes.com/hoax/weblog/comments/4560/ Museum of Hoaxes article refuting the etymological link claimed between Whac-A-Mole and "guacamole"]
</div>

== הערות שוליים ==

קטגוריה:מכשירים שהושקו ב-1977
קטגוריה:מכשירים שהושקו ב-1976
קטגוריה:מכשירים שהושקו ב-1975
Wasted Love

"Wasted Love" הוא סינגל של צמד התקליטנים הצרפתי, אופנבך, בשיתוף פעולה עם לקיו, שיצא, על ידי Ofenbach Music ווורנר מיוזיק גרופ, ב-8 בינואר 2021.<ref></ref><ref></ref>

נכון לנובמבר 2021, השיר הושמע למעלה מ-203 מיליון פעמים בספוטיפיי.<ref></ref>

== וידאו קליפ ==
הווידאו קליפ של הסינגל יצא בערוץ היוטיוב של הצמד ב-8 בינואר 2021.<ref></ref> נכון לנובמבר 2021, הווידאו קליפ נצפה למעלה מ-31 מיליון פעמים.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!אוסטריה (IFPI Austria)
|פלטינה
|30,000
|-
!צרפת (SNEP)
|פלטינה
|200,000
|-
!גרמניה (BVMI)
|זהב
|200,000
|-
!איטליה (FIMI)
|פלטינה
|70,000
|-
!הולנד (NVPI)
|זהב
|40,000
|-
!פולין (ZPAV)
|זהב
|10,000
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירים באנגלית
קטגוריה:שירי דאנס-פופ
קטגוריה:שירי מוזיקת האוס
קטגוריה:סינגלים שהגיעו למקום הראשון בפולין
קרב תאפסוס

קרב תאפסוס הוא קרב שהתחולל בתאפסוס בין כוחותיו של יוליוס קיסר לתומכיו של פומפיוס במהלך מלחמת האזרחים הרומאית (49–46 לפנה"ס). תאפסוס הייתה עיר נמל ששכנה בצפון אפריקה כ-8 ק"מ מזרחית לטבולבה (כיום בתוניסיה). קווינטוס מטלוס סקיפיו מפקד הכוחות המתנגדים לקיסר, וחותנו של פומפיוס הציב את כוחותיו שכללו 14 לגיונות של חיל רגלים (כ-70,000 איש) וכ-15,000 פרשים במעבר היבשתי ששימש כגישה הצפונית אל העיר.

קציניו של קיסר לא הצליחו לרסן את חייליהם שמנו כ-60,000 איש והם הסתערו לעבר הכוחות של תומכי פומפיוס והנחילו להם תבוסה מוחצת תוך כדי טבח בכ-10,000 איש מתומכי פומפיוס. קאטו הצעיר שפיקד על כוח מאסף באוטיקה התאבד לאחר ששמע על תוצאות הקרב על מנת לא ליפול בשבי לידי קיסר. בתוך כ-3 שבועות לאחר ניצחונו בקרב השתלט קיסר על כל שטחה של אפריקה הרומאית.

==קישורים חיצוניים==

* 

תאפסוס
פרננד קורמה

פרננד קורמה (בצרפתית: Fernand Cormon; 24 בדצמבר 1845 – 20 במרץ 1924) היה צייר צרפתי יליד פריז. הוא הפך לתלמידם של אלכסנדר קבנל, אז'ן פרומנטן ויאן פורטלס, ואחד הציירים ההיסטוריים המובילים של צרפת המודרנית.

== ביוגרפיה ==
אביו היה המחזאי אז'ן קורמה. אמו הייתה שרלוט פורה, השחקנית.<ref></ref>

בגיל צעיר הוא משך תשומת לב בסגנון הסנסציוני של אמנותו, כמו סצנות של שפיכות דמים כ"רצח בסרגליה" (1868) ו"מותו של רווארה, מלך לנקה" במוזיאון טולוז. במוזיאון ד'אורסיי נמצא הציור "קיין בורח מקללת אלוהים".

עבור הרובע הרביעי של פריז הוא ביצע סדרה של ציורים: לידה, מוות, נישואים, מלחמה וכו'. סדרה של ציורים גדולים הוא הכין למוזיאון היסטוריה של הטבע בפריז עם נושאים מתקופת האבן, שהעסיקה אותו במשך כמה שנים.

הוא מונה ללגיון הכבוד בשנת 1880.

במקביל להיותו מציג קבוע בסלון השנתי בפריז, הוא ניהל גם בית ספר לאמנות, "אטלייה קורמה" בשנות ה-80, שם ניסה להדריך את תלמידיו ליצור ציורים שיתקבלו על ידי חבר השופטים של הסלון. בין תלמידיו שאיתם הוא לא הצליח בנקודה זו היו: אנרי דה טולוז-לוטרק, לואי אנקטין, אז'ן בוש, אמיל ברנאר ווינסנט ואן גוך. תלמידים נוספים כללו את חיים סוטין, אמיל ויזל, אדואר כרמיה והצייר האוסטרלי ג'ון ראסל.

למרות התהילה שלו כפרופסור לאמנויות יפות, הוא כמעט נשכח ב-1924 כשנדרס על ידי מונית מחוץ לסטודיו שלו, וכמעט לא זכור מלבד כמורה של תלמידים מהוללים ממנו.<ref>David Sweetman (1999), Explosive Acts, (published in the UK as Toulouse-Lautrec and the fin-de-siècle), New York: Simon and Schuster, p. 94</ref>

== גלריה ==
<gallery mode="packed" heights="180">
File:Murder in the Seraglio by Fernand Cormon (1874).jpg

File:Cormon, Fernand - Cain flying before Jehovah's Curse.jpg

File:The Deposed Favourite.jpg

File:Fernand CORMON - La Mort de Ravana - Musée des Augustins - 2004 1 139.jpg
</gallery>
== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ציירים צרפתים
קטגוריה:ילידי 1845
קטגוריה:צרפתים שנפטרו ב-1924
אלכסנדר קלשניקוב

אלכסנדר פטרוביץ' קלשניקוב (נולד ב־27 בינואר 1964) הוא מדינאי רוסי, איש שירותי הביטחון שכיהן כמנהל שירות בתי הסוהר הפדרלי (FSIN) מ־8 באוקטובר 2019 עד 25 בנובמבר 2021, דרגת לוטננט גנרל (2018). עמד בראש מנהלות שירות הביטחון הפדרלי ברפובליקה של קומי ובחבל קרסנויארסק (2011–2019).

== ביוגרפיה ==
הוא סיים את לימודיו בבית הספר הצבאי הגבוה בנובוסיבירסק של חיל הפנים משרד הפנים של ברית המועצות בשנת 1985. בשנים 1985—1987 עמד בראש מחלקה של גדוד 236 במשמר 36 במשרד הפנים של ברית המועצות, משימותיו כללו ליווי עצורים במכוניות.<ref></ref>

בשנת 1987 גויס לוועדה לביטחון המדינה של ברית המועצות להמשיך לשרת בגופי ביטחון הפנים לאחר התפרקות ברית המועצות עובד בשירות הביטחון הפדרלי של רוסיה. הוא סיים לימודים בקורסים הגבוהים לסיכול ריגול צבאי בנובוסיבירסק. בשנת 1995 סיים את לימודיו באקדמיה של השירות הביטחון הפדרלי במוסקבה. החל לעבוד כאיש מבצעים, ולאחר מכן הפך לסגן ראש אחת מהחטיבות של המנגנון המרכזי של השירות.<ref></ref> לפני כן, הוא הספיק לעבוד במחלקת "M" של הארגון, שם פיקח על גורמי ביטחון אחרים.<ref></ref>

ביוני 2011, הוא מונה לראש מנהלת שירות הביטחון הפדרלי ברפובליקת קומי, שם עבד עד מאי 2017. במאי 2017, הוא מונה לראש מנהלת הארגון בחבל קרסנויארסק. על פי צו של נשיא רוסיה מיום 15 ביוני 2012, הוענקה לו הדרגה הצבאית מייג'ור גנרל, בקיץ 2018 קודם לדרגת לוטננט גנרל. ב־8 באוקטובר 2019, נשיא הפדרציה הרוסית מינה אותו<ref></ref> לעמוד בראש שירות בתי הסוהר הפדרלי במקום גנאדי קורניינקו. מאז 2021, קלשניקוב נכלל ברשימות הסנקציות של האיחוד האירופי, ארצות הברית וקנדה בגלל מקרה הרעלת אלכסיי נבלני, שכן היה אחראי לפעולות השירות להחלפת המאסר המותנה. עם מאסר בפועל במסגרת גזר הדין בפרשת איב רושה.<ref></ref> ב-25 בנובמבר 2021, הודח מתפקידו כמנהל השירות על רקע הביקורת נגד תפקודו של הארגון תחתיו.

== קישורים חיצוניים ==
* [https://www.kommersant.ru/doc/4118470 אלכסנדר פטרוביץ' קלשניקוב]
* [https://newslab.ru/info/dossier/kalashnikov-aleksandr-petrovich אלכסנדר פטרוביץ' קלשניקוב]
==הערות שוליים==

קטגוריה:אנשי שירות הביטחון הפדרלי הרוסי
קטגוריה:אנשי ק.ג.ב.
קטגוריה:רוסים שנולדו ב-1964
קטגוריה:ראשי שירות בתי הסוהר הפדרלי הרוסי
רמי יונס

רמי יונס (בערבית: رامي يونس) הוא עיתונאי ערבי ישראלי, מגיש חדשות, ופובליציסט, הגיש במכאן 33 גרסה בערבית של התוכנית מהצד השני עם גיא זהר.

== ביוגרפיה ==
רמי יונס נולד בלוד, בבגרותו למד באוניברסיטה העברית (שם גם היה פעיל בתא הפוליטי של מפלגת בל"ד), בקיץ 2015 שימש כיועץ תקשורת וכיועץ פרלמנטרי של חברת הכנסת חנין זועבי.

יונס הוא בין מקימיה של קבוצת האקטיביסטים הפלסטינית ח'וטווה, והוא פעיל במיוחד נגד הריסת בתים ערביים בלוד וברמלה, ב־2018 השתתף בתוכנית סליחה על השאלה.

יונס הוא ממקימי Palestine Music Expo, אירוע מוזיקה פלסטיני המחבר בין מוזיקאים פלסטינים לתעשיית המוזיקה העולמית. יונס הוא כתב ועורך באתר שיחה מקומית.

ב-2019–2020 שימש כעמית בבית הספר דיוויניטי הרווארד.

יונס עובד גם בהיי-טק.

ב-2020–2021, הוא התארח מספר פעמים בתוכנית מהצד השני עם גיא זהר. החל מנובמבר 2021 יונס שימש כמנחה של התכנית "מהצד השני" בערבית, בתחילת 2023 עזב את התוכנית, פרישתו לוותה בקריאות רווחה של מנכ"לי בצלמו ואם תרצו.

==ביקורת==
מינויו בתאגיד השידור "כאן" עורר סערה לאחר שנחשף פוסט שלו מ-2018 בו מכנה חיילי צה"ל נאצים. לאחר הריגתה של החובשת רזאן א-נג'אר שככל הנראה השליכה רימון עשן לעבר חיילי צה"ל, הוא כתב: . בהמשך הגיב על הסערה ואמר" .

בעקבות פוסט בו מביע תמיכה בתנועת החרם נגד ישראל BDS, ופוסט בתקופת מהומות מאי 2021 בישראל בו הביע תמיכה בצעירים פלסטינים, הסיר תאגיד כאן את הדף עם התרגום לעברית. תנועות ימין כמו אם תרצו ובצלמו פנו לכאן בדרישה לבטל את מינויו, ועדת האתיקה של התאגיד הציבורי דנה בדבר, והחליטה שאין לה סמכות לדון במעשיו של יונס שקדמו להצטרפותו לתאגיד השידור הישראלי, ב־24 בנובמבר התקיים דיון בעניינו במליאת הכנסת וחברי הכנסת יריב לוין, אופיר סופר, ועמיחי שיקלי דרשו את פיטוריו.

ב-2022 הוא עורר סערה לאחר שכינה את צה"ל "רוצח". בפוסט בפיסבוק הוא גם יצא נגד פלסטינים שמתביישים בגל הפיגועים שמבצעים מחבלים ערבים. בעקבות כך, הארגונים בצלמו, אם תרצו, וחברי הכנסת איתמר בן גביר וקטי שטרית דרשו את פיטוריו.

== קישורים חיצוניים ==

* 
* [https://www.mekomit.co.il/author/ramiy/ מאמרי רמי יונס] באתר הדעה שיחה מקומית
* 
* 
* 
* 
*
*
*

== הערות שוליים ==

קטגוריה:עיתונאים ערבים ישראלים
קטגוריה:שדרני רדיו ישראלים
קטגוריה:אנשי טלוויזיה ישראלים
קטגוריה:מנחי טלוויזיה ישראלים
קטגוריה:בוגרי האוניברסיטה העברית בירושלים
קטגוריה:עורכים ישראלים
קטגוריה:פעילי בל"ד
קטגוריה:לוד: אישים
קטגוריה:משתתפי סליחה על השאלה
קטגוריה:ישראלים שנולדו במאה ה-20
אינטליג'נט מיוזיק פרוג'קט

אינטליג'נט מיוזיק פרוג'קט () היא להקת רוק בולגרית. במרוצת השנים שרו באלבומיה של הלהקה כמה ממובילי ז'אנר הרוק דוגמת טוטו, אוריה היפ, Rainbow, סטיקס, בלאק סבאת', אריק קלפטון וג'ו קוקר. היא הוקמה בשנת 2014<ref></ref> על ידי ביסר איבנוב, דימיטר סיראקוב, איבו סטפנוב, רוני רומרו, סטויאן ינקולוב וסלאבין סלבצ'ב. ב-25 בנובמבר 2021 הכריזה רשות השידור הממלכתית בבולגריה כי אינטליג'נט מיוזיק פרוג'קט נבחרו לייצג את המדינה באירוויזיון 2022.<ref></ref> שירם לתחרות, "Intention", יצא לאור ב-5 בדצמבר אותה השנה. ב-10 במאי 2022 ביצעה את "Intention" על בימת חצי הגמר הראשון של אירוויזיון 2022. הלהקה נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 16 עם 29 נקודות.

== דיסקוגרפיה ==
* 2012: The Power Of Mind
* 2014: 
* 2015: Touching The Divine
* 2018: Sorcery Inside
* 2020: Life Motion
* 2021: The Creation

==קישורים חיצוניים==

* 

== הערות שוליים ==

קטגוריה:להקות רוק
קטגוריה:משתתפי אירוויזיון 2022
קטגוריה:נציגי בולגריה באירוויזיון
כירורגיית ילדים

כירורגיית ילדים היא אחד המקצועות הכירורגיים, ומשך ההתמחות בו הוא שש שנים, מתוכן שנתיים במחלקת כירורגיה כללית.

כירורגיית ילדים היא מקצוע רפואי העוסק בריפוי מחלות, מומים מולדים, טראומה גופנית ומצבים רפואיים אחרים באוכלוסייה הייחודית של פגים, יילודים, ילדים ומתבגרים.

== תחומי המקצוע ==

בין הטיפולים, המחלות, המומים והמצבים הרפואיים המיוחדים הקיימים בקבוצת גיל הטרוגנית זו נכללים:
* מומים מולדים ומחלות שונות של מערכת העיכול על כל מרכיביה - ושט, קיבה, מעי דק, מעי גס ופי הטבעת, כיס המרה, דרכי המרה, הטחול והלבלב,
* בעיות הקשורות למפשעה - בקעים, הידרוצלה, אשכים טמירים
* בעיות הקשורות לקיר הבטן - בקע טבורי ואפיגסטרי, מומים מולדים כגון גסטרוסכיזיס או אומפלוצלה
* גידולים שונים הייחודים לילדים - נוירובלסטומה, גידול ע"ש וילמס, טרטומה, רבדומיוסרקומה וסרקומות אחרות, לימפומות ולימפאנגיומות
* טיפול בטראומה - טיפול בנפגעים פגיעה רב-מערכתית ובכל השלבים
* טיפול בהשמנת יתר וניתוחים בריאטריים בגיל ההתבגרות
* טיפול בעיוותי בית החזה (חזה סנדלרים, למשל)
* ניתוחים דחופים (חסימת מעי - התפשלות, סעיף על שם מקל, ניתוחי דלקת התוספתן, אבצסים תוך-בטניים ופרי-אנאליים)

== התמחות בכירורגיית ילדים בישראל ==

עד לשנת 2017 בישראל, תחום ההתמחות בכירורגיית ילדים היה כמסלול תת-התמחות ("התמחות-על") לאחר סיום ההתמחות בכירורגיה כללית. החל משנת 2017, ובעקבות שינוי תקנות לעניין הסבת המסלול בכירורגיית ילדים למסלול ישיר, ניתן לבצע התמחות ישירה בכירורגיית ילדים לצורך קבלת התואר מומחה בכירורגיית ילדים.

==קישורים חיצוניים==

קטגוריה:כירורגיה
קטגוריה:רפואת ילדים
אז'ן בוש

אז'ן בוש (בצרפתית: Eugène Boch ; 1 בספטמבר 1855 – 3 בינואר 1941) היה צייר בלגי, ואחיה הצעיר של הציירת אנה בוש.<ref>Berko, Patrick & Viviane (1981), Dictionary of Belgian painters born between 1750 & 1875, Knokke 1981, p. 51.</ref><ref>Boch, Anna; Eugène Boch (1994). Hommage à Anna et Eugène Boch. Musée de Pontoise</ref>

== ביוגרפיה ==
נולד בדור החמישי של משפחת בוש, שושלת עשירה של יצרני חרסינה וקרמיקה שעדיין פעילה תחת חברת "וילרוי אנד בוש".<ref>Faider-Thomas, Thérèse (1971). Anna Boch und Eugène Boch: Werke aus den Anfängen der modernen Kunst. Mettlach, Villeroy & Boch</ref>

אז'ן בוש נרשם לאטלייה הפרטי של לאון בונה בפריז, בשנת 1879. מ-1882, כאשר בונה סגר את האטלייה שלו, הוא למד באטלייה של פרננד קורמה. ציורים שלו התקבלו לסלון בשנים 1882, 1883 ו-1885.<ref></ref>

בשנת 1888, בוש הוצג בפני וינסנט ואן גוך. בשנת 1892 הוא התיישב במונטיון לא הרחק מפריז. בשנת 1909, הוא התחתן עם אן-מארי לאוני קרוספונד (? –1933), ובשנת 1910 הם עברו לבית שלהם "La Grimpette" שם גרו שניהם עד מותם.

בוש תמך באמנים בעלי כישרון, אך ללא כסף, כולל אמיל ברנאר, אותו פגש באטלייה קורמה, ופול גוגן. הוא גם החליף עבודות עם ואן גוך. כך לאט לאט נוצר אצלו אוסף חשוב של אמנות מודרנית. כמו אחותו אנה בוש הוציא חלק גדול מההון מעסקיו של ויקטור בוש על קידום אמנים אחרים. הם קנו תמונות מאמנים מובילים בני זמנם, שרובם היו גם חברים שלהם.

עם מותו של אז'ן בוש ב-1941, הוא הוריש ללובר את "המשורר" ציור של ואן גוך את דיוקנו של אז'ן בוש. כיום ניתן לראות את הציור במוזיאון ד'אורסה. חלק מהאוסף שלו נקנה על ידי אחיינו לויטווין פון בוש, כחלק מרעיון ליצור מוזיאון לאנה אז'ן בוש.

== גלריה ==
<gallery mode="packed" heights="200">
File:Boch De rode daken 1888 1890.jpg
</gallery>

== קישורים חיצוניים ==

* 

== הערות שוליים ==

קטגוריה:ציירים בלגים
קטגוריה:ילידי 1855
קטגוריה:נפטרים ב-1941
לגיטימיסטים

סמל הלגיטימיסטים הצרפתים משנת 1962
סמל [[בית בורבון]]
הלגיטימיסטים (באנגלית: Legitimists; בצרפתית: Légitimistes) הם מלוכנים שדבקים בזכויות סדר הירושה לכתר של שושלת מלכי צרפת באמצעות צאצאי ענף הבכורה של שושלת בית בורבון שהופל במהפכת יולי 1830.<ref></ref> הם דחו את טענת המונרכיה של יולי 1830–1848 שהציבה את לואי פיליפ, מלך הצרפתים דוכס אורליאן, ראש הענף של בית אורליאן, על כס המלוכה עד שגם הוא הודח וגורש לגלות עם משפחתו. הם לא הכירו בלגיטימיות בחירה זו.

== בצרפת ==
בעקבות תנועת האולטרה-רויאליסטים (האולטרה היו בדרך כלל חברי האצולה הגבוהה שתמכו מאוד בקתוליות כדת המדינה והדת החוקית היחידה של צרפת וגם במלוכה של בית בורבון במהלך הרסטורציה הצרפתית של 1814). הלגיטימיסטים הקימו את אחד משלושת הפלגים הימניים העיקריים בצרפת, שהתאפיין בעיקר בדעות אנטי-מהפכניות. הלגיטימיסטים מאמינים כי סדרי הירושה המסורתיים, המבוססים על החוק הסאלי, קובעים את המלך החוקי של צרפת. המלך השליט האחרון שהלגיטימיסטים מכירים בו כלגיטימי היה שארל העשירי, מלך צרפת וכאשר שושלת יורשיו נכחדה בשנת 1883, עם מותו של נכדו אנרי, רוזן שאמבור, היורש הבכיר ביותר לכס המלכות לפי הכללים המסורתיים הללו היה חואן, רוזן מונטיסון, צאצא של לואי ה-14 דרך נכדו פליפה החמישי, מלך ספרד. העובדה שכל הטוענים הלגיטימיים הצרפתיים מאז 1883 היו חברים בשושלת המלוכה הספרדית, שמוצאם הפטרילינאלי לואי הארבעה עשר, מלך צרפת מוטל בסימן שאלה מאז 1936, וכי פליפה החמישי ויתר על תביעות לכס המלכות הצרפתי עבורו ועבור יורשיו-הזכרים. הסכם אוטרכט, אינו רלוונטי ללגיטימיזם; עם זאת, עובדות אלו גרמו למונרכיסטים צרפתים אחרים להתמקד בתמיכה בקו אורליאן, אשר יהיה הבא בתור בענף הירושה המסורתי אם יורשיו של פיליפ יוחרגו.

הטוען הנוכחי לכתר צרפת מטעם הלגיטימיסטים הוא לואיס אלפונסו, דוכס אנז'ו, הנין הבכיר של אלפונסו השלושה עשר, מלך ספרד על ידי העדפת הבן הבכור או פרימוגנטורה שהענף שלו הוחרג מן הירושה של הכתר הספרדי.

== באנגליה ==
במאבק הכוחות בין בית סטיוארט לבית הנובר בממלכת אנגליה, היעקוביטים, תומכי זכותם של הסטיוארטים לרשת את כס המלכות, יכולים להיחשב לגיטימיסטים.

== בספרד ==
קרליזם (בבסקית: Karlismo, בספרדית: Carlismo) היא תנועה פוליטית ומסורתית, הטוענת לכתר הספרדי, אשר הוקמה על ידי דון קרלוס, רוזן מולינה מבית בורבון. התנועה הוקמה בעקבות מחלוקת על הירושה ואי שביעות רצון נרחבת מהתנועה האלפונסינית של בית בורבון.

== בהונגריה ==

ב-1920 הלגיטימיסטים השתתפו בפוליטיקה הפנים-הונגרית. הם רצו לראות שוב את קרל הראשון, קיסר אוסטריה על כס המלכות של המדינה. הם היו הלגיטימיסטים, או קרליסטים. ב-23 בפברואר 1921, הרוזן דיולה אנדראשי קיבל לידיו את נשיאות מפלגת "האגודה הלאומית הנוצרית" על מנת לתמוך בשובו של קרל לכס המלכות ההונגרי. בשנת 1921 ארגנו הקרליסטים שתי הפיכות - לא מוצלחות - כדי להחזיר לקרל את כוחו השלטוני.

== ראו גם==
* הרסטורציה הצרפתית
* ריאקציה

== קישורים חיצוניים ==

* 

== הערות שוליים ==

קטגוריה:צרפת: היסטוריה
 
קטגוריה:אנגליה: היסטוריה
קטגוריה:ספרד: היסטוריה
קטגוריה:הונגריה: היסטוריה
קטגוריה:הרסטורציה
קטגוריה:המאה ה-19
יקב גוש עציון

יקב גוש עציון הוא יקב בוטיק משפחתי ישראלי השוכן ליד אלון שבות. בצמוד ליקב נמצא מרכז מבקרים.

== היסטוריה ==
יקב [[גוש עציון בשלג]]
יקב גוש עציון נוסד בתחילת שנות התשעים כיקב משפחתי על ידי שרגא רוזנברג ואשתו תמר רוזנברג. בשנת 1995 ייצר היקב כ-5000 בקבוקים. עד אותה שנה הענבים גדלו באזור תל ערד. החל משנת 1996 הענבים כבר גדלים בגוש עציון. הכרמים ליקב ננטעו בתחילה, במורדות נחל הפירים, סמוך ליישוב אפרת ובאזור אבו כלאב.

בשנת 2005 עבר הייצור מבית הזוג רוזנברג ליקב שנחנך ליד ישוב אלון שבות - יקב גוש עציון. בסוף שנות התשעים, נטעו קיבוצי הסביבה כרמים ברחבי האזור. כיום, נטועים בגוש עציון מעל 800 דונם של כרמים. ענבים מהכרמים האלה משמשים את היקב.

היקב מייצר יין משלוש סדרות:"עמק ברכה", "האלון הבודד" ו"נחל הפירים".

== קישורים חיצוניים ==

* 

גוש עציון
קטגוריה:מועצה אזורית גוש עציון
קטגוריה:אלון שבות
אייסה בושנל

אייסה סמית' בושנל הראשון (באנגלית: Asa Smith Bushnell I; ) היה פוליטיקאי אמריקאי מאוהיו, איש המפלגה הרפובליקנית, שכיהן כמושל אוהיו ה-40 בשנים 1896–1900. קודם לכהונתו כמושל, הוא שימש כנשיא של חברות עסקיות שונות.
==ביוגרפיה==
אייסה בושנל נולד בעיר רום שבמדינת ניו יורק, ובגיל 17 עבר לספרינגפילד, אוהיו. במלחמת האזרחים האמריקנית הוא גייס פלוגה של חיילים ברגימנט הרגלים ה-152 של אוהיו, והיה הקפטן שלה ממאי ועד ספטמבר 1864.

בושנל היה הנשיא של חברת "וורדר, בושנל וגלסנר", שהייתה אחת החברות שהתמזגו לחברה לייצור ציוד חקלאי "אינטרנשיונל הרבסטר" (International Harvester). תפקידים עסקיים נוספים שבהם הוא שימש היו נשיא חברת הגז של ספרינגפילד ונשיא הבנק הלאומי הראשון של ספרינגפילד.

ב-בחירות לנשיאות של 1884 הוא היה בחבר האלקטורים והצביע עבור ג'יימס בליין וג'ון לוגן. ב-1885 היה בושנל יושב ראש המפלגה הרפובליקנית באוהיו.
==מושל אוהיו==
ב-1895 נבחר בושנל כמושל אוהיו במקומו של ויליאם מקינלי. הוא כיהן בתפקיד שתי תקופות כהונה של שנתיים בשנים 1896–1900.

במהלך כהונתו כמושל לקחה אוהיו על עצמה תפקיד מוביל מוקדם במאבק בהגבלים העסקיים. חוק ההגבלים העסקיים נחתם על ידי בושנל. חוק זה אסר על תיאום מחירים ועל הגבלת היקף הייצור. נוהגים אלו סייעו למגזר העסקים על ידי העלאת מחירי המוצרים שלהם, ובכך הזיקו לצרכנים. בנוסף לחוק ההגבלים העסקיים, נאבק התובע הכללי בממשלו של בושנל בנוהגים המונופוליסטים של חברת סטנדרד אויל בבתי המשפט. בסופו של דבר הציג הסנאטור ג'ון שרמן מאוהיו את חוק ההגבלים העסקיים בקונגרס ב-1890. חוק זה היה הניסיון הרציני הראשון של הממשלה הפדרלית לשבור את המונופולים, אם כי האכיפה היעילה של חוקי ההגבלים העסקיים הגיעה רק לאחר יותר מעשור.

==חיים אישיים==
ביתו של אייסה בושנל ורעייתו, כיום משמש כ[[בית לוויות.]]
ב-1857 נשא בושנל לאישה את אלן לדלו. לזוג נולדו שתי בנות ובן. בושנל היה חבר הבונים החופשיים, הצבא הגדול של הרפובליקה, והכנסייה האפיסקופלית.

בושנל ורעייתו בנו את ביתם בספרינגפילד בסגנון רומנסקי של ריצ'רדסון. הבית לא תוכנן על ידי האדריכל הנרי רובסון ריצ'רדסון, אלא על ידי משרד האדריכלים שלו לאחר מותו. שני שותפיו לעסקים של בושנל, בנג'מין היד וורדר וג'ון גלסנר, שכרו קודם לכן את ריצ'רדסון לבנות את בתיהם, מעון וורדר בוושינגטון הבירה ובית ג'ון גלסנר בשיקגו, שנחשב לאחת מיצירותיו הגדולות ביותר של ריצ'רדסון. ביתו של בושנל בספרינפילד הוא חלק מהרובע ההיסטורי של רחוב איסט היי, שכיום רשום במרשם הלאומי של מקומות היסטוריים.

==מותו==
בינואר 1904 יצא בושנל מביתו בספרינגפילד כדי להשתתף בטקס ההשבעה של המושל מיירון הריק בקולומבוס. לאחר הטקס הוא עלה לכרכרתו כדי לשוב לביתו, הוא לקה בשבץ מוחי לפני שהספיק להגיע לתחנת הרכבת.

אייסה בושנל נפטר בבית חולים בקולומבוס ארבעה ימים לאחר מכן, ב-15 בינואר 1904. הוא נטמן בבית הקברות פרנקליף שבספרינגפילד.
==לקריאה נוספת==
<div style="direction: ltr;">
* [https://archive.org/details/representativem00vallgoog/page/n14/mode/2up Mercer, James K; Vallandigham, C N (1896). Representative men of Ohio, 1896-97. Columbus: Mercer and Vallandigham. pp. 7–9.]
</div>
==קישורים חיצוניים==

* 

==הערות שוליים==

קטגוריה:מושלי אוהיו
קטגוריה:מושלי מדינות ארצות הברית מהמפלגה הרפובליקנית
קטגוריה:אנשי צבא האיחוד
קטגוריה:אמריקאים שנולדו ב-1834
קטגוריה:אמריקאים שנפטרו ב-1904
נער הננשך על ידי לטאה

נער הננשך על ידי לטאה (באיטלקית: Ragazzo morso da un ramarro) היא סדרה של שני ציורים של הצייר האיטלקי קאראווג'ו מסגנון הבארוק מהשנים 1593 עד 1596. הגרסה הראשונה מוצגת במוזיאון בפירנצה, והגרסה השנייה נמצאת בגלריה הלאומית שבלונדון.

זהות דוגמן הציור לא ידועה, כמו פרטים רבים על יצירותיו המוקדמות של האמן. אחת התיאוריות היא שהדוגמן הוא מאריו מינטי הסיציליאני שהופיע ביצירות רבות של קאראווג'ו מאותה תקופה. למושא היצירה ישנם שיער שחור, מתולתול ונפוח ושפתיים מכווצות כמו למינטי, אולם בניגוד לציורים כמו נער עם סל פירות ומגדת העתידות, הדוגמן נראה יותר נשי ממינטי. מבקר האומנות מייקל פרייד טוען שדווקא מושא הציור הוא קאראווג'ו עצמו. מיצוב הידיים של הדוגמן; יד אחת מתוחה לאחור והשנייה מורמת, דומה ליציבה אופיינית לציירים.

==קישורים חיצוניים==

קטגוריה:ציורי שמן
קטגוריה:ציורים מהמאה ה-16
קטגוריה:קאראווג'ו
קטגוריה:אוספי הגלריה הלאומית (לונדון)
קטגוריה:זוחלים בתרבות
קטגוריה:קצרמר אמנות